રાજકોટના જાણીતા આર્થિક બાબતોના નિષ્ણાત પ્રો. નિર્મલ નથવાણી કહે છે, “કાળાં નાણાંને નાથવા આવાં પગલાંની આવશ્યક્તા હતી. ટૂંક સમય માટે લોકોને પરેશાની ભોગવવી પડશે, પરંતુ લાંબા ગાળા માટે આ નિર્ણય ઈન્ડિયન ઈકોનોમી માટે ફાયદાકારક છે. સરકારને એવા ચોંકાવનારા રિપૉર્ટ મળ્યા હતા કે ભારતના કુલ ચલણમાં ૮૬ ટકા નોટ રૂ.પ૦૦ અને રૂ.૧૦૦૦ની છે. વળી છેલ્લાં પાંચેક વર્ષ દરમિયાન રૂ.પ૦૦ની નોટના સરક્યુલેશન રેટમાં ૭૬ ટકા અને રૂ.૧૦૦૦ની નોટમાં ૧૦૯ ટકાનો વધારો થયો છે. આમ, મોટા પાયે ફેક કરન્સી હોવાનું સરકારના ધ્યાને આવ્યું હતુંં. આ સ્થિતિ પર કાબૂ મેળવવા એક આકરું પગલું જરૂરી હતું. મોદી સરકારની આર્થિક મોરચે આ સર્જિકલ સ્ટ્રાઇક છે.”